# RASEINIŲ RAJONO SAVIVALDYBĖS ADMINISTRACIJOS

**BIUDŽETO IR FINANSŲ ANALIZĖS SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL VALSTYBINĖS ŽEMĖS NUOMOS MOKESČIO lengvatOS SUTEIKIMO UAB „AGVIKA““ projekto**

2020 m. lapkričio 10 d.

Raseiniai

|  |
| --- |
| **1. Parengto projekto tikslai ir uždaviniai.** |
| **Projekto tikslas** – **tenkinti UAB „Agvika“ prašymą atleisti nuo valstybinės žemės nuomos mokesčio už 2020 m., kas sudaro 288,04 eur.**  2020 m. lapkričio 4 d. gautas UAB „Agvika“ prašymas atleisti nuo valstybinės žemės nuomos mokesčio. Įmonė prašymą motyvuoja tuo, kad dėl COVID-19 pandemijos paukštynų veikla sustabdyta. Darbuotojai išleisti į prastovą. Ekonominė bendrovės padėtis labai sunki. Dėl gamybos atnaujinimo aiškumo neturi. Todėl prašo UAB „Agvika“ pritaikyti 100 procentų dydžio lengvatą Valstybinės žemės nuomos mokesčiui.  Prašymą 2020 m. lapkričio 10 d. įvykusiame posėdyje išnagrinėjo Raseinių rajono savivaldybės administracijos direktoriaus sudaryta Savivaldybės mokesčių lengvatų svarstymo komisija. Vadovaujantis Raseinių rajono savivaldybės tarybos patvirtinta tvarka, įmonei nebūtų galima sumažinti valstybinės žemės nuomos mokesčio. Tačiau, įvertinusi sudėtingą verslų situaciją karantino metu, komisija siūlo apsispręsti Raseinių rajono savivaldybės tarybai. Pažymėtina, kad įmonė kartu su prašymu nepateikė jokių dokumentų, kurie įrodytų atleidimo nuo **mokesčio pagrįstumą ir būtinybę.** Parengtas Savivaldybės tarybos sprendimo projektas.  **Savivaldybės tarybai siūloma balsavimu apsispręsti atleisti ar neatleisti UAB „Agvika“ nuo 288,04 eurų valstybinės žemės nuomos mokesčio.** |
| **2. Kokių pozityvių rezultatų laukiama.** |
| Bus patenkintas įmonės prašymas. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Savivaldybės biudžeto pajamos iš Valstybinės žemės nuomos mokesčio sumažėtų 288,04 eurais. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Administracijos padaliniais ir vadovais. Suderinta su kalbos tvarkytoja, juristu. Gautas Mokesčių lengvatų svarstymo komisijos protokolas. |
| **6. Numatomo teisinio reguliavimo poveikio vertinimas (norminio pobūdžio teisės**  **aktams)** |
| **7. Projekto autorius ar autorių grupė.** |
| Raseinių rajono savivaldybės administracijos Biudžeto ir finansų analizės skyrius. |

Biudžeto ir finansų analizės skyriaus vedėja Dalia Andriulienė

(Autorius, pareigos) (parašas) (vardas, pavardė)